CELEX: 62016TA0502
Language: el
Date: 2019-11-20 00:00:00
Title: Υπόθεση T-502/16: Απόφαση του Γενικού Δικαστηρίου της 20ής Νοεμβρίου 2019 – Missir Mamachi di Lusignano κ.λπ. κατά Επιτροπής (Υπαλληλική υπόθεση – Υπάλληλοι – Δολοφονία υπαλλήλου και της συζύγου του – Υποχρέωση εγγυήσεως της ασφάλειας του προσωπικού της Ένωσης – Ευθύνη θεσμικού οργάνου για την ψυχική οδύνη όσων έλκουν δικαιώματα από θανόντα υπάλληλο – Μητέρα, αδελφός και αδελφή του υπαλλήλου – Αγωγή αποζημιώσεως – Παραδεκτό – Ενεργητική νομιμοποίηση βάσει του άρθρου 270 ΣΛΕΕ – Πρόσωπο που υπόκειται στον Κανονισμό Υπηρεσιακής Καταστάσεως – Εύλογη προθεσμία)

20.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/43
            
         
      Απόφαση του Γενικού Δικαστηρίου της 20ής Νοεμβρίου 2019 – Missir Mamachi di Lusignano κ.λπ. κατά Επιτροπής
      (Υπόθεση T-502/16) (1)
      
      (Υπαλληλική υπόθεση - Υπάλληλοι - Δολοφονία υπαλλήλου και της συζύγου του - Υποχρέωση εγγυήσεως της ασφάλειας του προσωπικού της Ένωσης - Ευθύνη θεσμικού οργάνου για την ψυχική οδύνη όσων έλκουν δικαιώματα από θανόντα υπάλληλο - Μητέρα, αδελφός και αδελφή του υπαλλήλου - Αγωγή αποζημιώσεως - Παραδεκτό - Ενεργητική νομιμοποίηση βάσει του άρθρου 270 ΣΛΕΕ - Πρόσωπο που υπόκειται στον Κανονισμό Υπηρεσιακής Καταστάσεως - Εύλογη προθεσμία)
      (2020/C 19/50)
      Γλώσσα διαδικασίας: η ιταλική
      
         Διάδικοι
      
      
         Ενάγοντες: Stefano Missir Mamachi di Lusignano (Σαγκάη, Κίνα) και 6 λοιποί ενάγοντες των οποίων τα ονόματα παρατίθενται στο παράρτημα της αποφάσεως (εκπρόσωποι: F. Di Gianni, G. Coppo και A. Scalini, δικηγόροι)
      
         Εναγομένη: Ευρωπαϊκή Επιτροπή (εκπρόσωποι: αρχικώς B. Eggers, G. Gattinara και D. Martin, στη συνέχεια G. Gattinara και R. Striani)
      
         Αντικείμενο
      
      Αγωγή βάσει του άρθρου 270 ΣΛΕΕ με την οποία ζητείται, κατ’ ουσίαν, να υποχρεωθεί η Επιτροπή να καταβάλει στους έλκοντες δικαιώματα από τον Alessandro Missir Mamachi di Lusignano, στους έλκοντες δικαιώματα από τον Livio Missir Mamachi di Lusignano, στην Anne Jeanne Cécile Magdalena Maria Sintobin, στον Stefano Missir Mamachi di Lusignano και στη Maria Letizia Missir Mamachi di Lusignano διάφορα ποσά για την αποκατάσταση μη περιουσιακών ζημιών τις οποίες υπέστησαν από τη δολοφονία του Alessandro Missir Mamachi di Lusignano και της συζύγου του, στις 18 Σεπτεμβρίου 2006, στο Ραμπάτ (Μαρόκο) όπου βρισκόταν ο Alessandro Missir Mamachi di Lusignano για υπηρεσιακούς λόγους.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Παρέλκει η εξέταση των αιτημάτων να υποχρεωθεί η Ευρωπαϊκή Επιτροπή να καταβάλει, ως χρηματική ικανοποίηση λόγω ψυχικής οδύνης, το ποσό των 463 050 ευρώ σε κάθε πρόσωπο που έλκει δικαιώματα από τον Alessandro Missir Mamachi di Lusignano, το ποσό των 574 000 ευρώ στους ίδιους έλκοντες δικαιώματα και το ποσό των 308 700 ευρώ στους έλκοντες δικαιώματα από τον Livio Missir Mamachi di Lusignano.
                  
               
            
                  2)
               
               
                  
                     Η Επιτροπή υποχρεώνεται να καταβάλει εις ολόκληρον το ποσό των 50 000 ευρώ στην Anne Jeanne Cécile Magdalena Maria Sintobin ως χρηματική ικανοποίηση λόγω της ψυχικής οδύνης που υπέστη.
                  
               
            
                  3)
               
               
                  
                     Η Επιτροπή υποχρεώνεται να καταβάλει εις ολόκληρον το ποσό των 10 000 ευρώ στη Maria Letizia Missir Mamachi di Lusignano ως χρηματική ικανοποίηση λόγω της ψυχικής οδύνης που υπέστη.
                  
               
            
                  4)
               
               
                  
                     Η Επιτροπή υποχρεώνεται να καταβάλει εις ολόκληρον το ποσό των 10 000 ευρώ στον Stefano Missir Mamachi di Lusignano ως χρηματική ικανοποίηση λόγω της ψυχικής οδύνης που υπέστη.
                  
               
            
                  5)
               
               
                  
                     Τα ποσά που αναφέρονται στα σημεία 2 έως 4 του παρόντος διατακτικού προσαυξάνονται με τόκους υπερημερίας υπολογιζόμενους με αφετηρία την ημερομηνία δημοσιεύσεως της παρούσας αποφάσεως και μέχρι πλήρους και ολοσχερούς εξοφλήσεως, βάσει του επιτοκίου που εφαρμόζει η Ευρωπαϊκή Κεντρική Τράπεζα (ΕΚΤ) για τις πράξεις κύριας αναχρηματοδοτήσεως, προσαυξημένου κατά δύο ποσοστιαίες μονάδες.
                  
               
            
                  6)
               
               
                  
                     Απορρίπτει κατά τα λοιπά την αγωγή.
                  
               
            
                  7)
               
               
                  
                     Καταδικάζει την Επιτροπή στα δικαστικά έξοδα.
                  
               
            
         (1)  EE C 26 της 26.1.2013 (υπόθεση η οποία καταχωρίστηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με τον αριθμό F-132/12) και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).